Η μελέτη της αλληλουχίας του DNA αποκάλυψε ότι τα γονίδια επηρεάζουν άμεσα τον μεταβολισμό των φαρμάκων και το θεραπευτικό όφελος για έναν συγκεκριμένο ασθενή. Τα γονίδια είναι ο λόγος για τον οποίο το ίδιο φάρμακο στην ίδια δόση μπορεί να επηρεάσει ασθενείς με την ίδια νόσο με πολύ διαφορετικό τρόπο. Στα γονίδια μπορεί επίσης να αποδοθούν σοβαρές ανεπιθύμητες ενέργειες οι οποίες θα μπορούν να αποφευχθούν. Κανένα άτομο και καμία ασθένεια δεν είναι ίδια και η φαρμακογενετική μπορεί να συνεισφέρει στην εξατομίκευση της θεραπείας για κάθε άτομο ξεχωριστά.